
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 216 

25 Μαΐου 2007 


ΠΕ ΡΙΕΧΟΜΕΝ Α 

Υπουργείο Εσωτερικών, Δημ. Δ/σης & Αποκέντρωσης .. 1 
Περιφέρειες.2 


ΥΠΟΥΡΓΕΙΟ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚ ΕΝΤΡΩΣΗΣ 

(ΐ) 

Αριθμ. 65801 

Τροποποίηση της Επιτροπής στο Υπουργείο Εσωτερι¬ 
κών, Δημόσιας Διοίκησης και Αποκέντρωσης για την 
κατάρτιση, παρακολούθηση και υλοποίηση του Νέου 
Αναπτυξιακού Προγράμματος Τοπικής Αυτοδιοίκη¬ 
σης, Πρόγραμμα «ΘΗΣΕΑΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ - ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - ΠΟΛΙΤΙΣΜΟΥ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ-ΜΑΚΕΔΟΝΙΑΣ - 
ΘΡΑΚΗΣ - ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1) Το ν. 3274/2004 (ΦΕΚ 195 Α) και ειδικότερα το άρ¬ 
θρο 9. 

2) Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α 98). 

3) Την υπ’ αριθμ. ΔΙΔΚ/Φ. 1/2/6139/23.3.2004 απόφαση 
του Πρωθυπουργού και του Υπουργού Δημόσιας Διοίκη¬ 
σης και Αποκέντρωσης για την ανάθεση αρμοδιοτήτων 
στους Υφυπουργούς Δημόσιας Διοίκησης και Αποκέ¬ 
ντρωσης (ΦΕΚ 527/Β/24.3.2004). 


4) Την υπ’ αριθμ. 62637/20.12.2004 (ΦΕΚ 1908/Β/ 23.12.2004) 
κοινή απόφαση για τη συγκρότηση Επιτροπής στο Υπουρ¬ 
γείο Εσωτερικών, Δημόσιας Διοίκησης και Αποκέντρωσης 
για την κατάρτιση, παρακολούθηση και υλοποίηση του 
Νέου Αναπτυξιακού Προγράμματος Τοπικής Αυτοδιοίκη¬ 
σης, Πρόγραμμα «ΘΗΣΕΑΣ» και την 49269/1.11.2006 από¬ 
φαση ανασυγκρότησης αυτής, αποφασίζουμε: 

Τροποποιούμε την παραπάνω επιτροπή στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης η οποία αποτελείται από τους εκπροσώπους των 
Υπουργείων ως ακολούθως: 

• Ο αναπληρωτής του Υπουργείου Εσωτερικών Δη¬ 
μόσιας Διοίκησης και Αποκέντρωσης αντικαθίσταται 
από τον Πάτροκλο Γεωργιάδη, Γενικό Γραμματέα του 
ίδιου Υπουργείου. 

• Ο εκπρόσωπος του Υπουργείου Απασχόλησης και 
Κοινωνικής Προστασίας αντικαθίσταται από τον Βασίλη 
Μαγγίνα, Υπουργού του ίδιου Υπουργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2007 

οι ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ 

Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Δ. ΣΙΟΥΦΑΣ 

Γ. ΣΟΥΦΛΙΑΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠΑΣΧΟΛΗΣΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Μ. ΓΙΑΝΝΑΚΟΥ 

Β. ΜΑΓΓΙΝΑΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

Δ. ΑΒΡΑΜΟΠΟΥΛΟΣ 

ΕΥ. ΜΠΑΣΙΑΚΟΣ 

ΠΟΛΙΤΙΣΜΟΥ 

ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

Γ. ΒΟΥΛΓΑΡΑΚΗΣ 

Μ. Γ. ΛΙΑΠΗΣ 

ΜΑΚΕΔΟΝΙΑΣ - ΘΡΑΚΗΣ 

ΑΙΓΑΙΟΥ 

ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Γ. ΚΑΛΑΝΤΖΗΣ 

Α. ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Αριθμ. 26801 

Συγκρότηση Ομάδας Διοίκησης'Εργου (ΟΔΕ) στο ΥΠΕΣ- 
ΔΔΑ για την προσαρμογή του θεσμικού πλαισίου για 
τη μεταφορά του Κανονισμού 1082/2006 του Ευρω¬ 
παϊκού Κοινοβουλίου και του Συμβουλίου της 5ης 
Ιουλίου 2006 για τον Ευρωπαϊκό Όμιλο Εδαφικής 
Συνεργασίας (ΕΟΕΣ), 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18, παρ. 18 του ν. 2503/1997 
«Διοίκηση, Οργάνωση, και στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλ¬ 
λες διατάξεις» (ΦΕΚ 107/τ.Α/30.5.1997). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α./22.4.2005) «Κωδικοποίηση της νομοθεσίας για την 
Κυβέρνηση και τα κυβερνητικά όργανα». 

3. Την ανάγκη προπαρασκευαστικών εργασιών για την 
προσαρμογή του θεσμικού πλαισίου για την εφαρμογή 
του Κανονισμού 1082/2006 του Ευρωπαϊκού Κοινοβουλί¬ 
ου και του Συμβουλίου της 5.7.2006 για τον Ευρωπαϊκό 
Όμιλο Εδαφικής Συνεργασίας (ΕΟΕΣ), με το άρθρο 3 
του οποίου προβλέπεται η συμμετοχή, στους ανωτέρω 
Ομίλους, περιφερειακών και τοπικών αρχών με σκοπό τη 
χρηματοδότηση προγραμμάτων τους από τα διαρθρωτι¬ 
κά ταμεία (Ευρωπαϊκό Ταμείο Περιφερειακής Ανάπτυξης, 
Ευρωπαϊκό Κοινωνικό Ταμείο, Ταμείο Συνοχής). 

4. Το γεγονός ότι από τις διατάξεις της παρούσας 
προκαλείται δαπάνη σε βάρος του Κρατικού Προϋπο¬ 
λογισμού, η οποία θα καθοριστεί με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, απο¬ 
φασίζουμε: 

Συγκροτούμε Ομάδα ΔιοίκησηςΈργου στο Υπουργείο 
Εσωτερικών, Δημόσιας Διοίκησης και Αποκέντρωσης, 
προκειμένου να γίνει προσαρμογή του θεσμικού πλαι¬ 
σίου για τη μεταφορά του Κανονισμού 1082/2006 του 
Ευρωπαϊκού Κοινοβουλίου και του Συμβουλίου της 5ης 
Ιουλίου 2006 για τον Ευρωπαϊκό Όμιλο Εδαφικής Συ¬ 
νεργασίας (ΕΟΕΣ) στο εθνικό δίκαιο. 

Α. Ως μέλη της Ομάδας ΔιοίκησηςΈργου ορίζονται 
ΟΙ: 

1. Νικόλαος Μαυρίκας, Νομικός Σύμβουλος του Κρά¬ 
τους στο ΥΠΕΣΔΔΑ, ως Πρόεδρος, με αναπληρωτή τον 
Ανδρέα Χαρλαύτη, Νομικό Σύμβουλο του Κράτους στο 
ΥΠΕΣΔΔΑ. 

2. Ιωάννης Πραγιάτης, Γενικός Διευθυντής Αναπτυξι¬ 
ακών Προγραμμάτων του ΥΠΕΣΔΔΑ, ως αναπληρωτής 
Πρόεδρος. 

3. Αρετή Μπελιά, Προϊσταμένη της Δ/νσης Αναπτυ¬ 
ξιακών Προγραμμάτων και Διεθνών Οργανισμών του 
ΥΠΕΣΔΔΑ, ως μέλος. 

4. Αγγελική Βλάχου, Προϊσταμένη του τμήματος Οργά¬ 
νωσης και Λειτουργίας ΟΤΑ του ΥΠΕΣΔΔΑ, ως μέλος. 

5. Γεώργιος Στεφανάκης, υπάλληλος του κλάδου ΠΕ 
Διοικητικού, του Τμήματος Οικονομικής Διοίκησης ΟΤΑ, 
της Διεύθυνσης Οικονομικών ΟΤΑ του ΥΠΕΣΔΔΑ, ως 
μέλος. 

6. Βασιλική Καρρά, εισηγήτρια της Ειδικής Νομικής 
Υπηρεσίας του Υπουργείου Εξωτερικών, ως μέλος. 


7. Αναστασία Πανοπούλου, Στέλεχος Ειδικής Υπηρεσί¬ 
ας Στρατηγικής, Σχεδιασμού και Αξιολόγησης Αναπτυ¬ 
ξιακών Προγραμμάτων της Γ ενικής Γ ραμματείας Επεν¬ 
δύσεων και Ανάπτυξης του Υπουργείου Οικονομίας και 
Οικονομικών, ως μέλος, με αναπληρώτρια τη Ματθίλδη 
Κωνσταντοπούλου, Στέλεχος Μονάδας Α’ της Ειδικής 
Υπηρεσίας Στρατηγικής, Σχεδιασμού και Αξιολόγησης 
Αναπτυξιακών Προγραμμάτων της Γ ενικής Γ ραμματείας 
Επενδύσεων και Ανάπτυξης του Υπουργείου Οικονομίας 
και Οικονομικών. 

8. Αθηνά Σοφιανίδου, υπάλληλος ΠΕ Διοικητικού, του 
Τμήματος Σχέσεων με Διεθνείς Οργανισμούς, της Δ/ 
νσης Αναπτυξιακών Προγραμμάτων και Διεθνών Ορ¬ 
γανισμών, ως μέλος. 

9. Άρτεμις Αναγνωστοπούλου, υπάλληλος ΠΕ Διοικη¬ 
τικού, του Τμήματος Σχέσεων με Διεθνείς Οργανισμούς, 
της Δ/νσης Αναπτυξιακών Προγραμμάτων και Διεθνών 
Οργανισμών, ως μέλος. 

Γραμματειακή υποστήριξη της Ομάδας ΔιοίκησηςΈρ- 
γου θα επιτελέσουν οι: 

1. Τριανταφυλλιά - Ρόζα Ξυλά - Παττακού, υπάλληλος 
ΠΕ Διοικητικού του Τμήματος Σχέσεων με Διεθνείς Ορ¬ 
γανισμούς, της Δ/νσης Αναπτυξιακών Προγραμμάτων 
και Διεθνών Οργανισμών. 

2. Αντωνία Μουρούτη, υπάλληλος ΔΕ Διοικητικού-λο- 
γιστικού, του Τμήματος Αναπτυξιακών Προγραμμάτων, 
της Δ/νσης Αναπτυξιακών Προγραμμάτων και Διεθνών 
Οργανισμών. 

Β) Το έργο της ανωτέρω Ομάδας ΔιοίκησηςΈργου 
συνίσταται κυρίως: 

α) Στην καταγραφή των διατάξεων του ισχύοντος νο¬ 
μικού πλαισίου που διέπει τις διεθνείς συνεργασίες των 
Οργανισμών Τοπικής Αυτοδιοίκησης και άλλων Νομικών 
Προσώπων Δημοσίου Δικαίου. 

β) Στην επισήμανση των τρεχόντων προβλημάτων και 
δυσκολιών που έχουν ανακύψει κατά την πορεία εφαρ¬ 
μογής του εν λόγω θεσμικού πλαισίου και δεν έχουν 
ρυθμιστεί από αυτό. 

γ) Στην επισήμανση προβλημάτων και δυσκολιών που 
ενδέχεται να ανακύψουν κατά την πορεία εφαρμογής 
του Κανονισμού 1082/2006 του Ευρωπαϊκού Κοινοβου¬ 
λίου και του Συμβουλίου της 5ης Ιουλίου 2006 για τον 
Ευρωπαϊκό Όμιλο Εδαφικής Συνεργασίας (ΕΟΕΣ) 

δ) Στην παράθεση νέων προτεινόμενων διατάξεων 
προς τροποποίηση, συμπλήρωση και προσαρμογή 
του υφιστάμενου θεσμικού πλαισίου που διέπει τις 
διεθνείς συνεργασίες των ΟΤΑ και άλλων Νομικών 
Προσώπων Δημοσίου Δικαίου, και σχετίζονται ιδίως 
με την εφαρμογή του Κανονισμού 1082/2006 του Ευ¬ 
ρωπαϊκού Κοινοβουλίου και του Συμβουλίου της 5ης 
Ιουλίου 2006 για τον Ευρωπαϊκό Ομιλο Εδαφικής Συ¬ 
νεργασίας (ΕΟΕΣ). 

Γ. Χρόνος έναρξης των εργασιών ορίζεται η 1η Μαΐου 
και χρόνος περάτωσης αυτών η 31η Δεκεμβρίου 2007. 
Η ανωτέρω Ομάδα ΔιοίκησηςΈργου οφείλει να συ¬ 
νεδριάζει εκτός του ωραρίου εργασίας των δημοσίων 
υπαλλήλων. 

Δ. Το ύψος της αμοιβής του Προέδρου, των μελών 
και των γραμματέων της Ομάδας ΔιοίκησηςΈργου θα 
καθοριστεί με κοινή απόφαση Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Π ΕΡΙΦΕΡΕΙΕ Σ 

( 2 ) 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΟΣ 

Με την με υπ’ αριθμ. 4836/4.4.2007 απόφαση του Γε¬ 
νικού Γραμματέα της Περιφέρειας Δυτ. Ελλάδος εγκρί- 
νεται ο διορισμός του Αθανάσιου Παπαθανάση του 
Δαμιανού, νέου Δημάρχου Ναυπάκτου ως μέλους της 
Διαχειριστικής Επιτροπής του Κληροδοτήματος «ΑΝ- 
ΔΡΕΑ ΚΟΖΩΝΗ» στη θέση του τέως Δημάρχου Ναυπά¬ 
κτου, Ιωάννη Νταουσάνη του Αθανασίου. 

Με εντολή Γ ενικού Γ ραμματέα Περιφέρειας 

Η Διευθύντρια Διοίκησης 
ΧΛΟΗ ΚΑΤΣΟΥΔΑ 

-♦- 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 60/2007 (Αριθμ. πρωτ. 1733/4.4.2007) 
απόφαση του Δημάρχου ΝΕΣΤΟΡΙΟΥ Νομού ΚΑΣΤΟΡΙΑΣ, 
που εκδόθηκε σύμφωνα με τις διατάξεις των παρ. 5 και 
6 του άρθρου 67 του ν. 1416/1984, προσλαμβάνεται η 
ΣΟΦΙΑ ΚΟΥΤΣΟΜΥΤΗ του ΝΙΚΟΛΑΟΥ ως Ειδική Συνερ¬ 
γάτης, με Ειδική Σύμβαση Εργασίας Ιδιωτικού Δικαίου 
Αορίστου Χρόνου. 

(Αριθμ. αποφ. Περιφ. Δυτ. Μακεδονίας: 36646/2675/ 
τ.τ./19,4.2007) 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

-♦- 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
Αριθμ. 2761 

Καθορισμός αποζημίωσης Προέδρου της Δημοτικής Επι¬ 
χείρησης Ύδρευσης - Αποχέτευσης Παραλίας του 
Δήμου Παραλίας Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/τ.Α730.5.1997). 

2. Τις διατάξεις του άρθρου 3 παρ. 7 του ν. 1069/1980 
όπως τροποποιήθηκε με τις διατάξεις του άρθρου 8 
του ν. 2839/12.9.2000. 

3. Την υπ’ αριθμ. 8/2007 απόφαση - πρόταση του Δ.Σ. 
της Δημοτικής Επιχείρησης Ύδρευσης - Αποχέτευσης 
Παραλίας του Δήμου Παραλίας Νομού Πιερίας. 

4. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού της Επιχείρησης ύψους 23.000,00€ για το τρέχον 


έτος, για την οποία έχει εγγράφει πίστωση στον Κ.Α. 
61.01.000 ποσού 23.000,00€ του προϋπολογισμού του 
νομικού προσώπου της Επιχείρησης. Ανάλογη θα είναι 
η δαπάνη για τα επόμενα έτη, για την οποία θα εγγρα- 
φούν σχετικές πιστώσεις στους ανάλογους κωδικούς 
των προϋπολογισμών των ετών αυτών, αποφασίζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Δημοτικής ΕπιχείρησηςΎδρευ- 
σης - Αποχέτευσης Παραλίας του Δήμου Παραλίας του 
Νομού Πιερίας, για τις παρεχόμενες στην επιχείρηση 
υπηρεσίες του, στα 1.916,67 €, μηνιαίως, που δεν υπερ¬ 
βαίνουν το 50% του ποσού των εξόδων παράστασης 
του Δημάρχου Παραλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Απριλίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Αριθμ. 2762 

Καθορισμός αποζημίωσης μελών, γραμματέα και ειση¬ 
γητή του Διοικητικού Συμβουλίου της Δημοτικής Επι¬ 
χείρησης Ύδρευσης - Αποχέτευσης Παραλίας του 
Δήμου Παραλίας Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις»(ΦΕΚ 107/ 
τ.Α730.5.1997). 

2. Τ ις διατάξεις του άρθρου 3 παρ. 7 του ν. 1069/1980 
όπως τροποποιήθηκε με τις διατάξεις του άρθρου 8 
του ν. 2839/12.9.2000. 

3. Την υπ’ αριθμ. 9/2007 απόφαση - πρόταση του Δ.Σ. 
της Δημοτικής Επιχείρησης Ύδρευσης - Αποχέτευσης 
Παραλίας του Δήμου Παραλίας Νομού Πιερίας. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 3.500,00€ για το τρέχον έτος, 
για την οποία έχει εγγράφει πίστωση στον Κ.Α. 61.01.001 
ποσού 2.500,00€ και στον Κ.Α. 61.01.002 ποσού 1.000,00 € 
του προϋπολογισμού του νομικού προσώπου της Επιχεί¬ 
ρησης. Ανάλογη θα είναι η δαπάνη για τα επόμενα έτη, 
για την οποία θα εγγραφούν σχετικές πιστώσεις στους 
ανάλογους κωδικούς των προϋπολογισμών των ετών 
αυτών, αποφασίζουμε: 

Καθορίζουμε την αποζημίωση των μελών, του γραμ¬ 
ματέα και του εισηγητή του Διοικητικού Συμβουλίου 
της Δημοτικής Επιχείρησης Ύδρευσης - Αποχέτευσης 
Παραλίας, του Δήμου Παραλίας Νομού Πιερίας, για τη 
συμμετοχή τους στις συνεδριάσεις στα 38,33€ μικτά, 
ποσό που δεν υπερβαίνει το 2% των εξόδων παράστα¬ 
σης του Δημάρχου Παραλίας, σύμφωνα με τις διατά¬ 
ξεις του άρθρου 140 παρ. 3 του ν. 3463/2006 (Κώδικας 
Δήμων & Κοινοτήτων). 

Ο αριθμός των συνεδριάσεων μπορεί ν’ ανέλθει έως 
τρεις (3) το μήνα και θα πραγματοποιούνται εκτός των 
ωρών εργασίας των υπηρεσιών της Επιχείρησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Απριλίου 2007 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Αριθμ. 2785 

Καθορισμός αποζημίωσης μελών και γραμματέα του 

Διοικητικού Συμβουλίου της Δημοτικής Επιχείρησης 

Ύδρευσης - Αποχέτευσης Αιγινίου, Δήμου Αιγινίου 

Νομού Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/τ.Α730.5.1997). 

2. Τις διατάξεις του άρθρου 3 παρ. 7 του ν. 1069/1980 
όπως τροποποιήθηκε με τις διατάξεις του άρθρου 8 
του ν. 2839/12.9.2000. 

3. Την υπ’ αριθμ. 13/2007 απόφαση - πρόταση του Δ.Σ. 
της Δημοτικής Επιχείρησης Ύδρευσης - Αποχέτευσης 
Αιγινίου του Δήμου Αιγινίου του Νομού Πιερίας. 

4. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του προϋπολο¬ 
γισμού της Επιχείρησης ύψους 5.500,00€ για το τρέχον 
έτος, για την οποία έχει εγγράφει πίστωση στον Κ.Α. 
61.01.00.00 ποσού 5.500,00€ του προϋπολογισμού του 
νομικού προσώπου της Επιχείρησης. Ανάλογη θα είναι 


η δαπάνη για τα επόμενα έτη, για την οποία θα εγγρα- 
φούν σχετικές πιστώσεις στους ανάλογους κωδικούς 
των προϋπολογισμών των ετών αυτών, αποφασίζουμε: 

Καθορίζουμε την αποζημίωση των μελών και του 
γραμματέα του Διοικητικού Συμβουλίου της Δημοτικής 
ΕπιχείρησηςΎδρευσης - Αποχέτευσης Αιγινίου του Δή¬ 
μου Αιγινίου του Νομού Πιερίας για τη συμμετοχή τους 
στις συνεδριάσεις, σε 70,00€ μικτά, ποσό που δεν υπερ¬ 
βαίνει το 2% των εξόδων παράστασης του Δημάρχου 
Αιγινίου, σύμφωνα με τις διατάξεις του άρθρου 140 παρ. 
3 του ν. 3463/2006 (Κώδικας Δήμων και Κοινοτήτων). Ο 
αριθμός των συνεδριάσεων μπορεί ν’ ανέλθει έως τρεις 
(3) το μήνα και θα πραγματοποιούνται εκτός των ωρών 
εργασίας των υπηρεσιών της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 16 Απριλίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


Με την υπ’ αριθμ. 97/2007 απόφαση του Δημάρχου 
Πολυγύρου που εκδόθηκε νόμιμα προσλαμβάνεται ο 
Δημήτριος Καραμπατάκης του Αθανασίου σε κενή θέση 
ειδικού Συμβούλου του Δημάρχου Πολυγύρου με τις 
προϋποθέσεις του άρθρου 67 του ν. 1416/1984. 

(Αριθμ. απόφ. Περιφ. Κεντρικής Μακεδονίας: 3001/ 
30.4.2007). 

Με εντολή Γ ενικού Γ ραμματέα Περιφέρειας 

Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

